דרינגר

דרינגר (באנגלית: Derringer) הוא אקדח קטן בדרך כלל בתצורת כלי נשק רב קני. אקדח זה משתף תכונות רבות ולעיתים נכלל בקטגוריית אקדחי כיס ואקדחים מסוג קופסת הפלפל . אקדח הדרינגר המודרני הוא לרוב רב קני, בדרך כלל האקדח השמיש הקטן ביותר בכל קליבר ואורך קנה נתון בשל היעדר מנגנון ירי שבדרך כלל ממוקם מאחורי הקנה.

אקדחים קטנים בעלי מנגנון ירי-בודד הופיעו על במת ההיסטוריה עוד קודם לאקדח הדרינגר הראשון שהוצג לציבור בשנת 1825 על ידי הנרי דרינגר . בסך הכול יוצרו על ידיו כ-15,000 אקדחי "פילדלפיה דרינגר" כולם היו אקדחים בעלי קנה בודד עם מנעולי הקשה לאחור, בדרך כלל בקליבר 0.41 עם קנה חרוק שהורכב על גבי גוף מעץ אגוז. אורך הקנה נע בין 1.5 ל-6 אינץ' (38 עד 152 מ"מ).

הצלחתו של דרינגר הביאה לכך שיצרנים אחרים החלו ליצר ולמכור עותקים של האקדח המקורי ובמקביל השתרשה שגיאת כתיב ושמו של האקדח אוית "Derringer" במקום "Deringer" שגיאת כתיב זו הפכה עד מהרה למונח גנרי חלופי לכל אקדח כיס, יחד עם הביטוי הגנרי "אקדח כף-יד" (Palm pistol) שהמתחרים של דרינגר המציאו והשתמשו בפרסום שלהם. האקדח עבר מספר גלגולים שעיקרם מעבר לתחמיש מתכת בקטרים שונים ושינויים מינוריים במנגנון הירי ומיוצר על ידי יצרנים שונים גם במאה העשרים ואחת.

==פילדלפיה דרינגר==

פילדלפיה דרינגר היה אקדח קטן שתוכנן על ידי הנרי דרינגר ויוצר בין השנים 1825 עד 1868. אקדח נשיאה סמוי פופולרי של התקופה, עיצוב אקדח כיס זה הועתק בהרחבה על ידי מתחרים, לפעמים עד לסימונים.
טעינת אקדח פילדלפיה דרינגר, המקורי נעשתה דרך לוע הקנה כנהוג בכלי נשק של המאה ה-19. כדי לירות באקדח, המשתמש היה מניע את הפטיש לאחור מכוון ולוחץ את ההדק. במקרה של תקלה שמנעה ירי המשתמש יכול להפעיל מחדש את הפטיש ולנסות לירות באקדח פעם נוספת. האקדח נועד לשימוש בטווחים קצרים מאוד, לחלק מהדגמים הורכבו כוונות קדמיות אך לרובם לא הורכבו כוונות אחוריות ולחלקם לא הותקנו כוונות כלל. רישומים של מפעלי הייצור השונים מעידים שאקדחים אלה נמכרו כמעט תמיד בזוגות תואמים (מחיר טיפוסי היה $15 עד $25 לזוג, עם דגמים משובצים בכסף וחרוטים שנמכרו במחירים גבוהים יותר). הבחירה בקניית זוג, בין השאר, הייתה לפצות על הכוח המוגבל של ירייה אחת.

בגלל גודלם הקטן והזמינות שלהם, לאקדחי דרינגר היה מוניטין מפוקפק של כלי מועדף על מתנקשים. הדרינגר המפורסם ביותר ששימש למטרה זו הופעל על ידי ג'ון וילקס בות' שרצח את נשיא ארצות הברית אברהם לינקולן בתיאטרון פורד בוושינגטון הבירה, ב-14 באפריל 1865.

<gallery mode="packed" heights="150px">
File:NMAH-2004-39201-03.jpg|צילום של אקדח דרינגר "פילדפיה" מקורי.
File:Derringer gun John Wilkes Booth used to assassinate Abraham Lincoln.) Artifact in the museum collection, National Park Service, Ford's Theatre National Historic Site, Washington, D.C LCCN2010630694.tif|אקדח דרינגר ששימש את ג'ון וילקס בות בעת רצח אברהם לינקולן.
File:Philadelphia Deringer with close up.jpg|צילום של אקדח דרינגר "פילדלפיה" עם פרטי העיטורים והכיתוב.
</gallery>

==קולט דרינגר==

בשנת 1861 רשם ממציא אמריקאי פטנט על אקדח בעל מנגנון של ירייה בודדת שהשתמש בכדור רימפייר.38 Rimfire . לאקדחים הללו היו קנה שהסתובבו הצידה על המסגרת כדי לאפשר גישה לבית הבליעה ולאפשר טעינה מחדש. מור ייצר אותם עד 1865, ובסיכומ של דבר נמכר הפטנט וזכויות הייצור לחברת קולט (Colt Firearms Manufacturing Company). קולט המשיכה לייצר את אקדח הדרינגר בקוטר 41 Rimfire ובמקביל הוציאה לשוק הציגה שלושה דגמי קולט דרינגר מתכנון עצמי שייצורם הופסק בשנת 1912 הדגם השלישי של קולט דרינגר יצא מחדש מחדש בשנות ה-50 עבור סרטי מערבונים, תחת השם "הדגם הרביעי קולט דרינגר".

<gallery>
Colt Deringer.jpg|דגמי קולט דרינגר. מימין דגם ראשון ומשמאל דגם שלישי
Colt 2nd Deringer.jpg|קולט דרינגר דגם שני
.41 Rimfire cartridge.JPG| תחמיש 0.41 רימפייר ששימש את אקדח הקולט דרינגר
</gallery>

==רמניגטון דרינגר==

משנת 1866 ועד 1935 יצרה חברת נשקי רמינגטון (Remington Arms) יותר מ-150,000 דרינג'רים מדגם 95 שהיו בעלי קנה כפול בתצורת "מעל ומתחת" (over-under) שנקראו גם דגם 95 Double Deringer, בקוטר 0.41. עיצוב הדרינגר של רמינגטון הכפיל את קצב האש תוך שמירה על גודל קומפקטי, על ידי הוספת קנה שני על גבי הראשון והפיכת הקנים כלפי מעלה כדי לטעון מחדש. בכל בית בליעה היה כדור אחד, ומנגנון על הפטיש אפשר ירי בין הקנה העליון והתחתון.

<gallery>
Derringer open.png|רמניגטון דרינגר במצב פתוח ומוכן לטעינת כדורים
Remington Double Deringer.jpg|רמינגטון דרינגר
</gallery>

==ליברטור FP45==
אקדח ליברטור
אקדח צבאי בסגנון אקדחי דרינגר הוא הליברטור FP-45 אקדח ייחודי שיוצרבמהלך מלחמת העולם השנייה לשימוש פרטיזנים וסוכנים שהשפעילו אותם ה-FP-45 היה אקדח בעל מנגנון של ירי בודד שנועד לייצור המוני בזול ומהיר. הוא ירה כדור בקוטר 0.45 מקנה חלק. בשל מגבלה זו, הוא נועד לשימוש לטווח קצר מאוד של עד 4 מטרים או כאקדח הגנה עצמית. ניתן היה לאחסן חמישה כדורים נוספים של תחמושת באחיזת האקדח. עלות הייצור המקורית של ה-FP-45 הייתה $2.10 ליחידה,

==דרינגר מודרני==

האמינות, הזמינות, קלות הנשיאה והשימוש והאפשרות להשתמש בתחמושת בעלת עוצמה רבה, הן הסיבות שאקדחי הדרינגר עדיין נמצאים בייצור רצוף על ידי חברות נשק מתמחות ונרכשים כאקדחים להגנה עצמית גם במהלך המאה העשרים ואחת. האקדחים מיוצרים בתצורות שונות, החל ממנגנון בעל פעולה אחת (Single-action) כמו אקדח הרמינגטון או מנגנון פעולה כפולה בדומה לאקדח ה-High Standard D-100, שהוצג בשנת 1962 והציג מספר חידושים מהותיים לתכנון האקדח יוצר ללא ללא פטיש, עם מנגנון כפול פעולה עם מגן להדק אבל עם מנגנון טעינה המחייב "שבירת" הנשק . חברת" דרינגר האמריקאי" (American Derringer) הנושאת את שם היצרן המקורי אך ללא זיקה ממשית השיג את הזכויות לעיצוב High Standard ב-1990 ויצר גרסה גדולה יותר,.38 Special. הדרינגרים הללו, המכונים "DS22" ו-"DA38", עדיין מיוצרים והם אקדחים סמויים פופולריים.

<gallery>
Bond Arms Texas Defender Cowboy .45 .410.JPG|דרינגר מודרני בעיצוב המזכיר אקדחים מתחילת המאה העשרים בקוטר של 0.45
COP 357.jpg|אקדח דרינג'ר של חברת COP בקוטר מגנום 357
Heizer-DoubleTap.jpg|אקדח דרינג'ר מודרני רב קני של חברת DoubleTap
</gallery>

==קישורים חיצוניים==

קטגוריה:אקדחים
קטגוריה:נשק קל
קטגוריה:כלי ירייה רב-קניים